令缺，御史檄钰往视令事，而奉适自荆至沙市，将开税沙市，民益不平，愿手毙奉。奉乃恐，且憾曰：此必华推官教之。趣骑抵黄州，开税团风，团风民汹汹，愿毙奉如沙市。时有经历车任，重奉府檄税团风，奉愈憾曰：此必承华推官指也。而湘邸以杀刘襄故，又阴左右之，遂具疏自御史曹楷至有司李商耕、赵文焕、高则巽等尽罗为阻挠国税，而以钰与车任重为祸首，逮诣阙受杖，使必证曹御史。钰第大唿：太祖太宗在上。明日又覆杖，肉尽骨露，钰屹不动，系镇抚狱。会湖广按察司佥事冯应京亦以奉故逮至，相与论主静穷理之学，牢户秽泾，淫雨没膝两人者皮，而讲学弗辍